Document ID: /roh_data/filtered/fineweb-2-filterrobots_roh.jsonl.gz/14423

Novitads da la rusna – da miraglia, concurs e siemis
- Dumengia, 14.9.2014, 18:25
L'hotel Palace a Scuol è dapi quatter onns bandunà. L'emprim hotel da luxus da l'Engiadina Bassa ha in passà muventà. Mo durant ils ultims quatter onns hai dà set ingiants. L'hotel è ina perditga da l'istorgia pompusa dal turissem da sanadad. En il 19avel tschientaner – cura ch'i deva ni la Viafier Retica ni il traffic dad autos – frequentavan chaus curunads e famiglias ritgas da tut l'Europa en il "Kurhaus Tarasp", da quella giada per curar qua, grazia a las funtaunas curativas, mendas da tuttas sorts. Oz appartegna la chasa ad ina gruppa israelian-americana dad investurs che ha gia cumenzà cun las renovaziuns las pli urgentas. Ma l'avegnir da l'hotel è intschert: in object da speculaziun u in object istoric prezius? In film da Christoph Müller.